Gustav Robert Kirchhoff

Gustav Robert Kirchhoff (* 12. marec 1824 Königsberg, Východné Prusko dnes Kaliningrad, Rusko; † 17. október 1887 Berlín, Nemecké cisárstvo, dnes Nemecko) bol nemecký fyzik. Pracoval v oblasti mechaniky, spektrálnej analýzy a elektrotechniky. Od roku 1874 bol členom Akadémie vied v Berlíne.

Práca 
V roku 1847 vyjadril v matematickej forme poučky o rozdelení elektrického prúdu vo viacvetvových elektrických obvodoch prostredníctvom prvých dvoch tzv. Kirchhoffovych zákonov, ktoré sú základnými vzťahmi, pomocou ktorých sa riešia elektrické obvody.

Spolu s Robertom Bunsenom položil základy spektrálnej analýzy a jej techniky. To malo veľký význam pre chemické ale aj astrofyzikálne výskumy. Zaviedol do fyziky pojem absolútne čierneho telesa a absolútne bieleho telesa.

Nemeckí fyzici
Nositelia Davyho medaily
Členovia Kráľovskej spoločnosti
Držitelia Radu Pour le Mérite